LYST

Pub Quiz | Villi Vandræðaskáld | 28. mars (ný dagsetning)
2025-03-28 20:30 - 23:00 UTC
Það er komið að því aftur! LYST kynnir Pub Quiz með Villa Vandræðaskáld, viðburður sem sló í gegn í fyrra, þá héldum við 5 pub quiz og það var alltaf uppselt – svo það borgar sig að bóka snemma!
Næsta quiz fer fram 28. mars kl. 20:30. Við lofum frábærri skemmtun, hressandi stemningu og auðvitað spurningum sem reyna á alla. Þetta er viðburður sem enginn ætti að missa af!
Viðburðurinn er í boði Hnýfils!
Bókanir á LYST.is
Tryggðu þér pláss núna!

Bóka borð!

Kabarett Silver Foxy
2025-04-17 21:00 - 23:00
Sjóðheitur kabarett á LYST! Fögur fljóð, fimir folar og frábær skemmtun! Ærsl og yndisþokki í bland. Er hægt að biðja um meira?

20 ára aldurstakmark á sýninguna og hún hentar ekki spéhræddum.

Þröstur og Þorsteinn happy hour tónleikar!
2025-04-19 16:00 - 19:00
FRÍTT INN
Já þið lásuð rétt, fríir tónleikar á Lyst laugardaginn 19. apríl milli 16:00 og 19:00. Þröstur og Þorsteinn halda uppi stuðinu á happy hour og við hvetjum öll til að mæta.Engin aðgangseyrir, ekkert vesen, bara stuð

Uppistand - Guðmundur Einar - Lítill Töffari
2025-04-25 20:30 - 23:00
Lítill töffari er glæný uppistandssýning Guðmundar Einars. Þar fjallar hann um hversu erfitt er að vera töff, barnauppeldi í samtímanum og í gamla daga, samskipti, tónlist, veðrið og nútímann.
Guðmundur Einar hefur getið sér gott orð meðal annars sem leikstjóri sjónvarpsþáttanna Kanarí og meðlimur Improv Ísland en hefur undanfarin ár staðið í ströngu við að semja og flytja uppistand. Sú vinna hefur getið af sér þessa sýningu, sem verður sérstaklega lifandi, músíkölsk og sprenghlægileg.

Íslenskar drottningar
2025-06-06 20:30 - 23:00
Drottningar hafa síðustu ár haldið fjölda tónleika á Græna Hattinum og víðar. Þar heiðra þær konur í tónlist og hafa farið um víðan völl. Þær hafa meðal annars tekið fyrir tónlistarkonur úr popp- og rokk heiminum, sould-heiminum, country heiminum og Eurovision svo eitthvað sé nefnt.
Jónína Björt, Guðrún Arngríms og Maja Eir fara á þessum tónleikum yfir í íslenskt efni og flytja þekktustu perlur íslenskra kvenntónskálda og söngkvenna, t.d. Ellý Vilhjálms, Unu Torfa, Röggu Gísla fleiri.
FlytjendurJónína Björt Gunnarsdóttir – söngurGuðrún Arngrímsdóttir – söngurMaja Eir Kristinsdóttir – söngur Hallgrímur Jónas Ómarsson – gítar

Kjallarakabarett á LYST
2025-06-20 21:00 - 23:00
20. júní kl. 21:00
húsið opnar 20:00

Kjallararotturnar skríða upp úr Þjóðleikhúskjallaranum og alla leið norður í sumarbirtuna á LYST. Burleskdrottning Íslands Margrét Erla Maack og dragundrið Gógó Starr hafa haldið um hnútana á yfir 50 sýningum í Þjóðleikhúskjallaranum síðastliðin leikár og taka með sér uppáhaldsfólk. Hin fagurskapaða burlesk- og húllamær Bobbie Michelle og sirkusfolinn Nonni leika lausum hala. Einnig verður kabarettdívan Daphne Always frá New York með í för en hún er ein skærasta stjarna senunnar í New York um þessar mundir.
“Vítamínsprauta gegn stöðnuðu leikhúsi.” – Nína Hjálmars, Víðsjá
“Daphne Always is an exceedingly charming star chanteuse and Club Cumming cult favorite” – TimeOut New York
Vinsamlega athugið að sýningin hentar ekki börnum og ekki þeim sem óttast undur mannslíkamans.

Sumar & bjórhátíð LYST
2025-07-18 12:00 - 2025-07-20 22:00 | Lystigarðurinn, Akureyri, Iceland
🌞🍺 Sumar & Bjórhátíð á LYST – Íslenskur bjór, sumarstemning og stórir útitónleikar! 🍺🌞
Vertu með okkur á LYST dagana 18.–20. júlí og upplifðu okkar árlegu Sumar & Bjórhátíð – þar sem íslenskur bjór, frábær tónlist og ljúffengur matur mætast í fallegu umhverfi lystigarðsins.
⭐ Aðaldagurinn – laugardagurinn 19. júlí: Milli 13:00-18:00 verður bjórsmakk með öllum brugghúsum inni á LYST og í Lystigarðinum.
🎶 Lifandi tónlist: Stórir útitónleikar á laugardagskvöldinu sem enginn má missa af! RAKEL, Una torfa, Bríet og Jón Jónsson!
🍻 Íslenskur bjór í aðalhlutverki: Smakkaðu á fjölbreyttu úrvali íslenskra handverksbjóra, eitthvað fyrir alla smekk.
🍴 Allskonar matur: Paella, sushi, pizzur og allskonar verður á boðstólnum!
🌿 Lystigarðurinn í sínu fegursta: Slakaðu á og njóttu sumarsins í grænu og afslöppuðu umhverfi Lystigarðsins.
⭐ Alla helgina getur þú svo fengið afslætti útum allan bæ ! Afslættir fyrir armbandshafa
Hvort sem þú ert bjóraðdáandi, tónlistarunnandi eða einfaldlega að leita að frábærri sumarhátíð, þá er Sumar & Bjórhátíð á LYST staðurinn til að vera!
Merktu dagana í dagatal og vertu með ! 🌞🍺
15.000 kr fullt verð
armband gildir á Sumar & bjórhátíð og útitónleikana
Aldurstakmark er 20 ára
Afslættir fyrir armbandshafa

Útitónleikar LYST
2025-07-19 21:00 - 23:00
🎶 ÚTITÓNLEIKAR Í LYSTIGARÐINUM 🎶
Laugardagskvöldið 19. júlí kl. 21:00 • Akureyri
Laugardagskvöld í júlí, kraftmikil tónlistaratriði og Lystigarðurinn – þetta verður frábær kvöldstund á Sumar & Bjórhátíð LYST.
🎤 Á sviði:
Bríet • Jón Jónsson • RAKEL • Una Torfa
Tónleikar sem fanga breiddina í íslenskri nútímatónlist – sterkir flytjendur með eigin rödd og öfluga sviðsframkomu. Allt í einstöku umhverfi í hjarta Akureyrar.
🎟️ Aðgangur að tónleikunum fylgir armbandi á Sumar & Bjórhátíð LYST
Armbönd og upplýsingar um sumar & bjórhátíð á lyst.is
📍 Lystigarðurinn • Akureyri
🕘 Tónleikar hefjast kl. 21:00
Miði á tónleika 7.500 kr
LYST – þar sem tónlist og umhverfi tala saman.

Svavar Knútur og Strengjatríó á LYST
2025-08-21 20:00 - 22:00
Svavar Knútur söngvaskáld býður til einstakra tónleika í LYST í Lystigarðinum á Akureyri fimmtudagskvöldið 21. ágúst næstkomandi, en þá bregður sér á svið með honum strengjatríó og munu þau flytja saman nokkur af lögum Svavars Knúts sem hafa verið útsett fyrir strengi. Fyrir alla sem langar að heyra lög Svavars Knúts í blómlegri útsetningum er þetta kjörið tækifæri til að eiga skemmtilegt fimmtudagskvöld og fagna síðsumrinu í góðum félagsskap.

Miðaverð er 6.000 kr. en ókeypis er fyrir börn í fylgd með foreldrum eða afa/ömmu.

TRÍÓ Kristáns Edelstein á LYST
2025-08-29 22:00 - 23:00
Eins og seinustu ár mun Tríó Kristjáns Edelstein spila á LYST á Akureyrarvöku, strax að loknu Rökkurró úti á Lystigarðs túni.
Með Kristjáni verða Stefán Ingólfsson á bassa og Halldór Gunnlaugur Hauksson á trommur
Viðburðurinn er partur af Akureyrarvöku og er styrktur af Akureyrarbæ og LYST
FRÍTT INN

Saga Garðars og Snorri Helga á LYST
2025-09-05 20:30 - 23:00
Hjónin Saga Garðarsdóttir og Snorri Helgason koma fram á LYST í Lystigarðinum á Akureyri föstudagskvöldið 5 september 2025. Dagskráin er einföld; Snorri spilar tónlist og Saga fer með uppistand.
Hús opnar kl. 20 og dagskrá hefst kl.20:30. Miðaverð. 6.900.
ATH takmarkaður miðafjöldi í boði!

Tilraunauppistand Birnu á LYST
2025-09-12 20:00 - 22:00
Birna Rún ætlar að prufa nýtt efni í bland við gamalt og gott, fyrir sýninguna sýna Bremsulaus!
,,Í þessari fyrstu solo sýningu minni ætla ég að gefa mér 100% frelsi til að segja allt sem ég er að hugsa, gott eða slæmt fyrir mig og mína, kemur í ljós.”
Það er Happy hour 16-19, Birna byrjar svo kl 20! -Fullkomið föstudagskvöld

🏃‍♀️❄️ Vetrarhlaupasería LYST með UFA! # 1❄️🏃‍♂️
2025-10-29 17:30 - 19:00
Komdu með í vetrarhlaup þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari! Við hittumst síðasta miðvikudag í mánuði kl. 17:30 við LYST í Lystigarðinum og tökum saman hlaup um Akureyri
Eftir hlaupið bíður þín heitt súkkulaði, fiskisúpa & brauð og drykkir – allt FRÍTT í boði frábærra styrktaraðila 💪
📅 Dagsetningar:
29. október | 26. nóvember | 28. janúar | 25. febrúar | 25. mars
💰 Þátttökugjald: 1.000 kr.
📍 Við LYST í Lystigarðinum
Styrktaraðilar: Orkusalan ⚡ | Vit-Hit 🧃 | Powerade 💧
Skráning fer fram á staðnum
Til að geta undirbúið sem best væri æði ef fólk gæti merkt við sig (RSVP) hér að neðan
——–
Fyrsta hlaup:
Mæting í Lystigarðinn við LYST þar sem hlaupið er ræst til norðurs. þar hlaupið þið út úr garðinum um planið hjá MA. Efst á MA-planinu er farið yfir Þórunnarstræti, þaðan í suður að og yfir Miðhúsabraut. Hlaupið niður Miðhúsabraut að hringtorgi við Naustagötu, haldið þar áfram suður Naustabraut, upp Wilhelmínugötu, beygið til hægri og hlaupið norður Kjarnagötu. Við hringtorgið á Kjarnagötu haldið þið áfram niður Naustagötu, beygið til vinstri og hlaupið Naustabraut og Miðhúsabraut að Þórunnarstræti þar sem þið farið aftur yfir Miðhúsabraut. Hlaupið norður Þórunnarstrætið að MA sömu leið og endið hjá LYST. Leiðin er 6 km.
Strava linkur : https://www.strava.com/routes/3283882721828531366
———

SKÁL! Dinner POP - UP
2025-10-31 18:00 - 2025-11-01 23:00
Skál! verður með glæsilegt pop-up á LYST í Lystigarðinum dagana 31. október og 1. nóvember. Fullt af mat, góð vín og bara gaman!
BÓKA BORÐ
Um SKÁL!
SKÁL! opnaði í fyrsta mathöll Íslands, Hlemmi Mathöll, sem áður var aðalstrætóstoppistöð Reykjavíkur.Staðurinn var stofnaður af þremur vinum, Gísla Mátt, Birni Steini og Gísla Grímssyni, sem deildu þeirri sýn að opna sanngjarnt vín- og veitingahús með bæði mat og drykki í hæsta gæðaflokki.
Skál hefur verið valinn „besti andskotans veitingastaðurinn“ af Reykjavík Grapevine árin 2020, 2022, 2023 og 2024. Skál hlaut einnig Michelin Bib Gourmand viðurkenningu árið 2019.
Eftir 7 ár í Hlemmi Mathöll höfum við vaxið og þróast sem veitingastaður og nú höfum við flutt í nýtt húsnæði þar sem veitingastjórinn okkar, Jon Sadler, og yfirkokkurinn, Thomas Lorentzen, hafa gengið til liðs við okkur sem eigendur.
Komdu við á okkar glænýja og fallega stað að Njálsgötu 1, 101 Reykjavík.
Íslenskar afurðir eru í forgrunni í eldhúsinu okkar og við nýtum þær á skapandi og ljúffengan hátt. Með matnum bjóðum við upp á náttúruleg vín, íslenskt bjórúrval, húseigin freyjte úr tei og handverkskokteila frá Kela barþjóni okkar.

Jólabjór & pizzur
2025-11-07 18:00 - 23:00
🎄 Jólabjór & pizzur! 🍕🍺
Hellingur af jólabjór í boði og pizzur frá @olifapizzeria – með smá LYST-kryddi að sjálfsögðu ✨
Smá jólalög (en ekki of mikið 😉)
Bara gaman, eins og alltaf 🎅
👉 Föstudagur 7. nóvember kl. 18–23
Best að bóka borð á lyst.is

KABARETT Silver Foxy
2025-11-08 20:00 - 22:30
Kabarett með öllu tilheyrandi! Silver Foxy er mætt aftur til að kynda upp í ykkur með sjóðheitri sýningu. Með henni er einvala lið skemmtikrafta sem syngja, dansa, fara í loftköstum og sprella út og suður. Einhverjar fatafellingar munu eiga sér stað og gott ef einhverjum brjóstadúskum verður ekki sveiflað. Mælt er með því að taka hláturtaugastyrkjandi fyrir sýninguna 🥳.

Aldurstakmark er 20 ár og sýningin hentar ekki holdfælnu fólki.

Axel Flóvent á LYST
2025-11-14 20:30 - 22:00
Hugguleg kvöldstund með Axel Flóvent

Axel Flóvent nálgast sköpun líkt og lífið sjálft – með flæði, opnun huga og í stöðugri þróun. Með ljóðrænum þjóðlagatón og tilfinningaríkri alt-pop nálgun fangar hann minningar og augnablik í lagi og texta.
Axel hefur gefið út 2 breiðskífur, nú síðast Away From This Dream (2024) sem var innblásin af 80s synthum, trommuheilum og aukinni áherslu á lifandi slagverk, píanó og rafgítar. Nú vinnur hann að nýju efni sem hann stefnir að gefa út snemma á næsta ári.

14. nóvember næstkomandi ætlar Axel að halda lágstemmda tónleika á LYST þar sem hann frumflytur lög af næstu plötu, ásamt gömlum lögum í huggulegum búningi.

🏃‍♀️❄️ Vetrarhlaupasería LYST með UFA! # 2❄️🏃‍♂️
2025-11-26 17:30 - 19:00
Komdu með í vetrarhlaup þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari! Við hittumst síðasta miðvikudag í mánuði kl. 17:30 við LYST í Lystigarðinum og tökum saman hlaup um Akureyri
Eftir hlaupið bíður þín heitt súkkulaði, fiskisúpa & brauð og drykkir – allt FRÍTT í boði frábærra styrktaraðila 💪
📅 Næstu dagsetningar
26. nóvember | 28. janúar | 25. febrúar | 25. mars
💰 Þátttökugjald: 1.000 kr.
📍 Við LYST í Lystigarðinum
Styrktaraðilar: Orkusalan ⚡ | Fulfil | Powerade 💧
Skráning fer fram á staðnum
——–
Hlaup #2
Mæting í Lystigarðinn við LYST þar sem hlaupið er ræst til norðurs, þar hlaupið þið út úr garðinum um MA-bílaplan. Efst á MA-planinu er farið yfir Þórunnarstræti til suðurs og beygt fljótlega upp stíg að Álfabyggð. Hlaupið Álfabyggð að Mýrarvegi, beygið til vinstri og hlaupið að og niður Mímisbraut að Þórunnastræti þar sem þið beygið til hægri og haldið áfram að Miðhúsabraut. Við Miðhúsabraut farið þið yfir gangbraut á Þórunnarstræti, niður Lækjargötu að Aðalstræti, beygið til hægri og hlaupið Aðalstræti að Naustafjöru. Við Naustafjöru farið þið yfir götuna, snúið við og hlaupið stíginn við Aðalstræti (austan megin) til baka, farið inn á Hafnarstræti og hlaupið það alla leið að kirkjutröppunum. Hlaupið upp kirkjutröppurnar, áfram upp Eyrarlandsveg, framhjá MA, meðfram Lystigarðinum alla leið að suðurinngangi hans og haldið þar áfram að LYST þar sem hlaupinu lýkur. Leiðin er um 6 km.

Jólatónleikar Lúðrasveitar Akureyrar
2025-12-07 16:00 - 17:00
Jólatónleikar með Lúðrasveit Akureyrar á LYST!
Sunnudaginn 7. desember kl. 16:00 verður sannkölluð jólastemning á LYST þegar Lúðrasveit Akureyrar kemur í heimsókn og spilar hátíðlega jólatónlist. Það verður stuð og stemning, fullkomið til að komast í jólaskapið!
Viðburðurinn er frábær fyrir fjölskyldur og vini til að njóta tónlistar saman, og á meðan getur þú gripið þér eitthvað gott af matseðlinum okkar. Það kostar ekkert að koma og allir eru velkomnir!
Stjórnandi er Sóley Björk Einarsdóttir.
Komdu og eigðu notalega stund með okkur á LYST – við hlökkum til að sjá þig!

Elín Hall - Hátíðartónleikar
2025-12-12 21:00 - 22:30
Hátíðartónleikar – Elín Hall, LYST á Akureyri

Tónlistarkonan Elín Hall sameinar hlýju hátíðarinnar og melankólíu vetrarins á sérstökum hátíðartónleikum á LYST á Akureyri. Með sínum einkennandi draumkennda hljóðheim og tilfinningaríka flutningi skapar hún töfrandi jólastemningu fyrir Norðlendinga þar sem hún tekur í bland eigin lög og klassísk jólalög í nýjum búningi.

Elín Hall hefur skapað sér einstakan sess í íslenskri menningu sem margverðlaunuð tónlistar- og leikkona. Hún hefur komið fram á hátíðum eins og Iceland Airwaves og BludFest í Bretlandi. Sem leikkona vakti hún heimsathygli fyrir kvikmyndina When the Light Breaks, sem sýnd var á Cannes, og hlaut bæði Edduna og verðlaun fyrir besta leikkonu í aðalhlutverki á kvikmyndahátíðinni í Chicago.

Takmarkaður miðafjöldi.

Elín Hall – Hátíðartónleikar - AUKATÓNLEIKAR
2025-12-13 21:00 - 23:00
AUKATÓNLEIKAR !
13. desember
Hátíðartónleikar – Elín Hall, LYST á Akureyri

Tónlistarkonan Elín Hall sameinar hlýju hátíðarinnar og melankólíu vetrarins á sérstökum hátíðartónleikum á LYST á Akureyri. Með sínum einkennandi draumkennda hljóðheim og tilfinningaríka flutningi skapar hún töfrandi jólastemningu fyrir Norðlendinga þar sem hún tekur í bland eigin lög og klassísk jólalög í nýjum búningi.

Elín Hall hefur skapað sér einstakan sess í íslenskri menningu sem margverðlaunuð tónlistar- og leikkona. Hún hefur komið fram á hátíðum eins og Iceland Airwaves og BludFest í Bretlandi. Sem leikkona vakti hún heimsathygli fyrir kvikmyndina When the Light Breaks, sem sýnd var á Cannes, og hlaut bæði Edduna og verðlaun fyrir besta leikkonu í aðalhlutverki á kvikmyndahátíðinni í Chicago.

Takmarkaður miðafjöldi.

Jólastuð Orkusölunnar
2025-12-16 16:00 - 20:00
JólaStuð í Lystigarðinum ⚡️🎄
Komdu og vertu með okkur í STUÐI í hjarta Akureyrar.
JólaStuð í Lystigarðinum er fjölskylduvænn og hátíðlegur viðburður með jólabasar, tónleikum með Páli Óskari og skemmtilegum heimsóknum
🎄 Jólabasar Dunda kl. 16:00-20:00
🎄 Lúðrasveit Akureyrar kl 17:00 – 17:30
🎄 Páll Óskar kl.17:30 – 18:10, eftir tónleikana verður hægt að fá eiginhandaráritun og kaupa nýju plötuna 📀
🎄 Jólasveinar mæta á svæðið
🎄 Heitt kakó, kaffi og smákökur í boði Orkusölunnar og LYST fyrir gesti og gangandi
Eigum góða stund saman í stanslausu STUÐI

facebook

#menningarsjoður

Jólatónleikar kvennakórs Akureyrar 2025
2025-12-17 17:00 - 18:00
Kvennakór Akureyrar hjálpar þér að komast í jólaskap. Við ætlum að syngja nokkur jólalög í Lyst Lystigarðinum. Allir velkomnir á meðan húsrúm leyfir. Enginn aðgangseyrir er að huggulegheitunum.

#menningarsjoður

Jólatónleikar Kristján Edelstein
2025-12-20 21:00 - 23:00
🎄 JÓLATÓNLEIKAR – KRISTJÁN EDELSTEIN TRÍÓLYST í Lystigarðinum – 20. desember kl. 21:00
Við bjóðum upp á notalega og hlýja jólastemningu í Lystigarðinum þegar Kristján Edelstein, Halldór Gunnlaugur Hauksson og Stefán Ingólfsson stíga á svið.Tríóið flytur blöndu af jazzskreyttum jólalögum, eigin útsetningum og sígildum perlum – allt í anda jólanna og LYST.
Komin hefð er orðin fyrir hátíðlegum jólatónleikum í Lystigarðinum og þetta kvöld verður engin undantekning – kertaljós, vín í glösum og tónlist sem hitar hjartað í desembermyrkrinu.
🎟️ Aðgangur: 4.500 kr.

Óhefluð jól
2025-12-21 20:30 - 22:30
Jólatónleikar Garpa á Lyst í fyrra voru jólatónleikarnir sem fólk vissi ekki að það þyrfti. Þá héldu leikararnir og vinirnir Hjalti Rúnar Jónsson, Kristinn Óli Haraldsson og Vilhjálmur B. Bragason óhefluðustu jólatónleika í manna minnum ásamt gítargoðinu Daníel Andra Eggertssyni. Nú á að endurtaka leikinn en þar sem Kristinn Óli er innblásin af heilögum anda og fastur í barneignum í borginni þá verður sérstakur heiðursgestur á tónleikunum engin önnur en Hólmfríður Hafliðadóttir, sem ætlar m.a. að frumflytja sína fyrstu lagasmíð, svo um sögulegt kvöld er að ræða í ýmsum skilningi. Eins og í fyrra er ætlunin hjá þessu fríða föruneyti að flytja frumsamin lög eftir sig og aðra, gantast og grínast, segja sögur, sýna látbragð og spunalistir úr leikhúsinu, auk þess sem þau eru boðin og búin að framkvæma minniháttar lýtaaðgerðir á tónleikagestum, enda meðvituð um mikilvægi þess að líta vel út um jólin. Kvöldstund sem slær á kvíða og stress fyrir jólunum, falleg, frumleg og fyndin.

Þorláksmessukósy með Svavari Knút í Eymundsson
2025-12-23 20:30 - 21:30
Svavar Knútur mun syngja inn jólin á Kaffi LYST í Pennanum Eymundsson með lifandi tónlist og notalegu stemmningu, og það er frítt inn fyrir alla gesti. Heitt súkkulaði verður á tilboði til að gera kvöldið enn notalegra.
Þorláksmessa er bara best. Ljósin, fólkið, stemmningin. Allt verður einhvern veginn aðeins notalegra þennan 23. desember. Það hefur lengi verið hefð að rölta niður í bæ, kíkja í búðirnar, fá sér heitt súkkulaði eða jólaglögg og njóta þess að hitta fólk áður en jólin skella á.
Við viljum endurvekja þessa gömlu og skemmtilegu hefð. Þannig: komdu í bæinn, taktu smá göngutúr og njóttu jólastemmnigarinnar. Engin pressa, bara pása og jólafílingur.
#menningarsjodur

Þorláksmessutónleikar Hrefnu Logadóttir á LYST í Lystigarðinum
2025-12-23 21:00 - 23:00
Hrefna Logadóttir verður með fallega Þorláksmessutónleika á LYST í Lystigarðinum – og þetta verður alveg einstaklega notalegt kvöld. Jólatónar í hlýlegu rýminu hjá okkur, jólastemning í garðinum allt í kring og rólegt andartak áður en jólin byrja. Það er frítt inn og á barnum bjóðum við upp á vín, bjór og jólaglögg til að halda á manni hita og stemmingu.
Þorláksmessa er dagurinn þar sem maður finnur loksins jólin. Ljósin, friðurinn og þessi sérstaka tilfinning sem fylgir kvöldinu. Við hvetjum fólk til að taka smá göngutúr í gegnum Lystigarðinn, finna jólaandann og koma svo inn til okkar á LYST þar sem Hrefna leiðir kvöldið með tónlist sem fær alla til að slaka á og njóta augnabliksins
#menningarsjodur

🏃‍♀️❄️ Vetrarhlaupasería LYST með UFA! # 3❄️🏃‍♂️
2026-01-28 17:30 - 19:00
Komdu með í vetrarhlaup þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari! Við hittumst síðasta miðvikudag í mánuði kl. 17:30 við LYST í Lystigarðinum og tökum saman hlaup um Akureyri
Eftir hlaupið bíður þín heitt súkkulaði, fiskisúpa & brauð í boði ORKUSÖLUNNAR
📅 Næstu dagsetningar
28. janúar | 25. febrúar | 25. mars
💰 Þátttökugjald: 1.000 kr.
📍 Við LYST í Lystigarðinum
Styrktaraðilar: Orkusalan ⚡ | BE-KIND | Powerade 💧
Skráning fer fram á staðnum
——–
Hlaupaleið: Mæting á LYST í Lystigarðinum þar sem hlaupið er ræst til suðurs. Þið hlaupið suður út úr Lystigarði við SAK, beygið til hægri og hlaupið upp að Þórunnarstræti. Farið yfir gangbrautina á Þórunnarstræti, beygið til vinstri og hlaupið að og upp Mímisbraut, við Mýrarveg beygið þið til hægri og hlaupið út Mýrarveginn að Álfabyggð, við Álfabyggð beygið þið til hægri og haldið niður Álfabyggðina að Þórunnarstræti. Við Þórunnarstræti farið þið yfir gangbraut og inn á og MA-bílastæðið, hlaupið niður að og í gegnum Lystigarðinn og út um hann aftur við SAK þar sem þið beygið núna til vinstri, hlaupið niður bílastæðið við SAK áfram niður Eyrarlandsveg, meðfram Lystigarðinum, framhjá MA að Hrafnagilsstræti. Beygið þar til vinstri og farið upp Hrafnagilsstræti að Þórunnarstræti þar sem beygt er aftur til vinstri, hlaupið norður að bílastæði MA, beygið inn á bílastæðið og hlaupið inn í og í gegnum garðinn að LYST- kaffihúsi, þetta er 1 hringur.
HLAUPINU LÝKUR EFTIR 2 SVONA HRINGI.

Pub Quiz | Villi Vandræðaskáld | 30. janúar - Í boði KALDA
2026-01-30 20:30 - 23:00
Það er komið að því aftur! LYST kynnir Pub Quiz með Villa Vandræðaskáld, viðburður sem sló í gegn í fyrra, þá héldum við 5 pub quiz og það var alltaf uppselt – svo það borgar sig að bóka snemma!
Fyrsta quiz fer fram 30.janúar kl. 20:30. Við lofum frábærri skemmtun, hressandi stemningu og auðvitað spurningum sem reyna á alla. Þetta er viðburður sem enginn ætti að missa af!
Viðburðurinn er í boði Kalda, sem tryggir að þorsti verður ekki vandamál.
Bókanir HÉRTryggðu þér pláss núna!

Allsber Pub Quiz á LYST
2026-02-21 20:00 - 22:00
ALLSBER – Pub-quiz á LYST 🍷🧠Komdu á Allsber pub-quiz kvöld á LYST í Lystigarðinum þar sem spurningar eru um allt milli himins og jarðarAllsber quizið er fyrir vini, pör, vinnufélaga og alla sem elska góðar spurningar, góða stemningu og gott vín.
🗓 Laugardaginn 21. febrúar🕗 Klukkan 20:00📍 LYST, Lystigarðinum – Akureyri
🎟 Engir hefðbundnir miðarMiðakerfið er kannski aðeins skrítið – en lausnin er einföld og miklu betri:í stað miða kaupir þú bara flösku af víni fyrir þitt lið og höfum gaman
📌 Mælt er með að bóka borð – takmarkað pláss
Hvað er þetta allsber? Allsber.is er heimili náttúruvína á Íslandi — vefverslun þar sem hægt er að kaupa handgerð gæðavín, og þau bjóða líka upp á vínsmakkanir fyrir fyrirtæki og hópa.
Allir verða klæddir í föt þetta kvöld…..
